**Informatīvā ziņojuma „Par risinājumiem teritorijas**

 **attīstības pilnveidošanai, kā arī turpmākai pielietošanai**

 **Eiropas Savienības fondu 2014.-2020.gadam plānošanas periodā” 2.pielikums**

**Alternatīvā teritorijas attīstības indeksa rādītāju izvēles pamatojuma analīze**

|  |  |  |
| --- | --- | --- |
| **Nr.** | **Rādītājs** | **Izvēles pamatojums** |
|  | Ekonomiski aktīvo individuālo komersantu un komercsabiedrību skaits uz 1000 iedz. | Esošā teritorijas attīstības indeksa viens no lielākajiem mīnusiem ir rādītāja, kas raksturo ekonomisko aktivitāti, trūkums. Piedāvātais rādītājs šo problēmu risina, turklāt būtiski ir tas, ka vienlaicīgi tiek risināta klasiskā problēma, ka uzņēmumu skaits pats par sevi neko neparāda (nav zināms vai tas ir ekonomiski aktīvs, vai tā juridiskā adrese vispār sakrīt ar faktisko darbības vietu). CSP apkopotā statistika nodrošina:a) Statistikā tiek iekļauti tikai ekonomiski aktīvie uzņēmumi, tātad pārskata gadā ražoja produkciju, sniedza pakalpojumus vai nodarbināja cilvēkusb) Piederība teritoriālajam līmenim tiek noteikta pēc uzņēmumu faktiskās darbības vietas  |
|  | Reģistrēto uzņēmumu skaits uz 1000 iedzīvotājiem | Papildus rādītājs ekonomiskās aktivitātes raksturošanai, vairāk domāts, lai raksturotu uzņēmējdarbības uzsākšanas tendences. |
|  | Bezdarba līmenis, % | Klasisks sociālekonomisko attīstību raksturojošs rādītājs, kas vienlīdz norāda uz darba tirgus situāciju (pieprasījumu/piedāvājuma atbilstība; darba apstākļi, alga; u.c.), gan uz potenciālām nevēlamām sociālām sekām. |
|  | Trūcīgo personu īpatsvars iedzīvotāju kopskaitā, % | Rādītājs iekļauts, lai pilnīgāk raksturotu sociālo situāciju. Ņemot vērā, ka Latvijā konstanti uz Eiropas Savienības fona ir viens no augstākajiem rādītājiem cilvēku īpatsvaram, kas dzīvo zem nabadzības riska sliekšņa, tad situācijas novērtēšana teritoriālā dalījumā ir īpaši būtiska.  |
|  | Kopējais noziedzīgo nodarījumu skaits uz 1000 iedzīvotājiem | Rādītājs raksturo sabiedrības drošības līmeni – viens no nedaudzajiem rādītājiem, kas tiešā veidā aptver dzīves kvalitātes aspektu. |
|  | Dabiskās kustības saldo uz 1000 iedzīvotājiem | Teritorijas attīstības indeksa autori līdz šim lietoja rādītāju „Patstāvīgo iedzīvotāju skaita izmaiņas pēdējo piecu gadu laikā”. Šāda izvēle no indeksu autoru puses sākotnēji tika pamatota ar to, ka rādītājs nodrošina stabilitāti interpretācijā, proti, iedzīvotāju skaita izmaiņas tik sīkā iedalījumā kā pagasts, viena gada ietvaros var rādīt pārsteidzīgus secinājumus par iedzīvotāju pieaugumu vai samazinājumu. Lai nodrošinātu stabilu interpretāciju, tika izvēlēts 5 gadu periods. Turklāt rādītājs vismaz filozofiski vairāk tika orientēts kā teritorijas pievilcības rādītājs – uz ko norāda iedzīvotāju pieaugums (imigrācija) vai samazinājums (emigrācija).Taču neizbēgami šādā rādītājā tiek sajaukta gan dabiskās kustības komponente, gan migrācijas komponente. Tos nepieciešams izdalīt. Dabiskā kustība norāda uz teritorijas cilvēkresursu vispārēju saglabāšanos, cilvēku zaudēšana šādā veidā ir neatgriezeniska, līdz ar to šādam rādītājam ir jābūt būtiskai indeksa sastāvdaļai. Līdz ar to tam tiek piešķirts paaugstināts svars.Rādītājs var tikt skatīts viena gada ietvaros, ņemot vērā, ka novadu izveidošana nodrošina pēc iedzīvotāju skaita lielākas teritorijas, līdz ar to mazinās risks, ka rādītājs var sniegt kļūdainu priekšstatu par teritorijā notiekošo. |
|  | Ilgtermiņa migrācijas saldo uz 1000 iedzīvotājiem | Kā minēts iepriekš rādītājs tiek atdalīts no dabiskās kustības rādītāja. Tā nozīme ir vairāk raksturot teritorijas pievilcību, ne cilvēkresursu saglabāšanos. |
|  | Iedzīvotāju skaits virs darbspējas vecuma uz 1000 darbspējas vecuma iedzīvotājiem (demogrāfiskā slodze jeb vecuma demogrāfiskā atkarība) | Gan eksperti, gan pašvaldības, gan paši teritorijas attīstības indeksa autori ir norādījuši, ka demogrāfiskās slodzes rādītājs, kas sevī ietver arī bērnu skaitu nav viennozīmīgi interpretējams, ņemot vērā, ka bērnu skaitu nevar interpretēt kā negatīvu faktoru. Līdz ar to, salīdzinot ar līdzšinējā teritorijas attīstības indeksā iekļauto, rādītājs ir modificēts, izslēdzot bērnu skaitu. Rādītāju sistēmās šo rādītāju mēdz dēvēt par „vecuma demogrāfisko atkarību”. Valsts līmenī šādam rādītājam ir ļoti konkrēta interpretācija, norādot uz to, kāds sociāls slogs gulstas uz darbspējīgajiem. Taču pašvaldības līmenī šis rādītājs ir grūtāk interpretējams, ņemot vērā, ka nav tiešas sasaistes starp teritorijā dzīvojošajiem darbaspējīgajiem un virs darba vecuma iedzīvotājiem, piemēram, no pensiju izmaksas viedokļa. |
|  | Iedzīvotāju ienākumu nodoklis uz 1.iedz. LVL | Līdzšinējā teritorijas attīstības indeksā ir iekļauts rādītājs „iedzīvotāju ienākuma nodokļa lielums uz 1.iedz.”, kura aprēķināšanai tiek izmantoti Valsts kases dati. Rādītājs rada vairākas interpretācijas grūtības:a) Ja tiek mēģināts norādīt, ka rādītājs raksturo pašvaldības finansiālo rīcībspēju (iedzīvotāju ienākumu nodoklis veido lielāko nodokļu ieņēmumu īpatsvaru), rodas jautājums, kāpēc netiek ņemti vērā citi nodokļi, lai iegūtu pilnīgi precīzu novērtējumu;b) Ja tiek mēģināts norādīt, ka rādītājs raksturo iedzīvotāju ienākumu līmeni, problēmas rada tas, ka iedzīvotāju ienākumu daļa, kas tiek pārskaitīta pašvaldības budžetā faktiski gadu no gada sastāda apmēram 80% (pārējais tiek novirzīts valsts budžetam), turklāt atbilstoši MK 29.06.2004. noteikumiem Nr.573 „Kārtība, kādā iedzīvotāju ienākuma nodokli, ar nodokli saistīto nokavējuma naudu un soda naudu ieskaita budžetā” pašvaldības budžetā ieskaitāmo nodokļa ieņēmumu daļu nosaka, pamatojoties uz katras pašvaldības īpatsvara koeficientu kopējos valstī iekasētajos nodokļa ieņēmumos no nodokļa maksātāju taksācijas gada ienākumiem **pirms diviem gadiem.** Līdz ar to statistika, ja to interpretē kā iedzīvotāju ienākuma līmeņa raksturojumu, ir ar nobīdi laikā.Paralēli tam saglabājas problemātika ar to, ka ienākuma nodokļa apmērs tiek attiecināts pret visiem pašvaldības iedzīvotājiem, nevis pret strādājošajiem.Tiek piedāvāts rādītajam noteikt konkrētu un precīzāku interpretāciju, atsevišķi izdalot iedzīvotāju ienākumu raksturojumu un pašvaldības finansiālās rīcībspējas raksturojumu. Šī rādītāja gadījumā tiek izmantoti Valsts ieņēmuma dienesta dati par faktiski ieturēto iedzīvotāju ienākumu nodokli, kas raksturo iedzīvotāju ienākumu līmeni (neatrisināts gan paliek jautājums, ka ienākumu nodokļa summa tiek attiecināta pret visiem pašvaldības iedzīvotājiem). |
|  | Izlīdzinātie nodokļu ieņēmumi pašvaldības budžetā uz 1.iedz. LVL | Rādītājs raksturo pašvaldību finansiālo rīcībspēju.  |

**Alternatīvā teritorijas attīstības indeksa rādītāju datu avotu un metodoloģijas pārskats**

|  |  |  |  |
| --- | --- | --- | --- |
| **Nr.** | **Rādītājs** | **Datu avots, gads** | **Metodoloģijas piezīmes** |
|  | Ekonomiski aktīvo individuālo komersantu un komercsabiedrību skaits uz 1000 iedz. | 1)Centrālā statistikas pārvaldes (CSP) provizoriskie dati par ekonomiski aktīvajiem individuālajiem komersantiem un komercsabiedrībām; dati par 2011.g. 2) CSP dati par gada vidējo iedzīvotāju skaitu 2011.g.; pārrēķināti dati pēc tautas skaitīšanas rezultātiem2) VARAM aprēķins | Individuālo komersantu un komercsabiedrību piederība novadam tiek noteikta pēc tā faktiskās darbības vietas |
|  | Reģistrēto uzņēmumu skaits uz 1000 iedzīvotājiem | 1) Lursoft dati par reģistrētajiem uzņēmumiem; dati par 2011.g.2) CSP dati par gada vidējo iedzīvotāju skaitu 2011.g.; pārrēķināti dati pēc tautas skaitīšanas rezultātiem3) VARAM aprēķins. | Reģistrēto uzņēmumu piederība novadam tiek noteikta pēc tā juridiskās adreses. |
|  | Bezdarba līmenis, % | 1) NVA dati par bezdarbnieku skaitu uz 31.12.20112) PMLP dati par iedzīvotāju skaitu darbspējas vecumā 01.01.20123) VRAA aprēķins | Bezdarbnieka piederība novadam tiek noteikta pēc tā deklarētās dzīvesvietas.Šeit arī jāņem vērā apstāklis, ka klasiski bezdarba līmenis tiek aprēķināts, bezdarbnieku skaitu attiecinot pret ekonomiski aktīvo iedzīvotāju skaitu. Ņemot vērā, ka CSP ekonomisko aktīvo iedzīvotāju skaitu izlases veidā nosaka tikai reģiona līmenī, tiek izmantots darbspējīgo iedzīvotāju skaits. Līdz ar to īpaša uzmanība ir jāpievēršas, izmantojot bezdarba līmeņa statistiku no NVA mājaslapas, jo bezdarba līmenis novada dalījumā tiek aprēķināts pret darbspējīgo iedzīvotāju skaitu, taču bezdarba līmenis reģiona un valsts dalījumā tiek aprēķināts pret ekonomiski aktīvo iedzīvotāju skaitu. |
|  | Trūcīgo personu īpatsvars iedzīvotāju kopskaitā, % | 1) Labklājības ministrijas dati par trūcīgo personu skaitu; dati par 2011.g.2) CSP dati par gada vidējo iedzīvotāju skaitu 2011.g.; pārrēķināti dati pēc tautas skaitīšanas rezultātiem3) VARAM aprēķins | Pie trūcīgām personām tiek pieskaitītas personas, kurām gada ietvaros bija spēkā trūcīgas personas statuss un kuras kaut vienu reizi ir saņēmušas kaut vienu pašvaldības pabalstu. Trūcīgās personas piederība novadam tiek noteikta pēc tā deklarētās dzīvesvietas. |
|  | Kopējais noziedzīgo nodarījumu skaits uz 1000 iedzīvotājiem | 1) Iekšlietu ministrijas Informācijas centra dati par kopējo noziedzīgo nodarījumu skaitu; dati par 2010.g.2) CSP dati par gada vidējo iedzīvotāju skaitu 2010.g.; vēl nepārrēķināti dati pēc tautas skaitīšanas rezultātiem3)VARAM aprēķins | Tiek ņemts vērā kopējais noziedzīgo nodarījumu skaits, neizdalot kādu īpašu noziedzīgo nodarījumu. |
|  | Dabiskās kustības saldo uz 1000 iedzīvotājiem | 1) CSP dati par dabiskās kustības saldo; dati par 2011.g.; vēl nepārrēķināti dati pēc tautas skaitīšanas rezultātiem2) CSP dati par gada vidējo iedzīvotāju skaitu 2011.g.; pārrēķināti dati pēc tautas skaitīšanas rezultātiem3) VARAM aprēķins |  |
|  | Ilgtermiņa migrācijas saldo uz 1000 iedzīvotājiem | 1) CSP dati par dabiskās kustības saldo; dati par 2010.g.; vēl nepārrēķināti dati pēc tautas skaitīšanas rezultātiem2) CSP dati par gada vidējo iedzīvotāju skaitu 2010.g.; vēl nepārrēķināti dati pēc tautas skaitīšanas rezultātiem3) VARAM aprēķins | Ilgtermiņa migrācijas rādītājā tiek ņemta vērā gan starptautiskā ilgtermiņa migrācija, gan iekšzemes ilgtermiņa migrācija. Persona tiek uzskatīta par emigrējušu vai imigrējušu, ja tā attiecīgajā teritorijā pastāvīgas dzīvesvietas nolūkā apmetas ilgāk par 1 gadu. Iekšzemes ilgtermiņa migrācijā tiek ņemta personu pārvietošanās starp administratīvām teritorijām. |
|  | Iedzīvotāju skaits virs darbspējas vecuma uz 1000 darbspējas vecuma iedzīvotājiem (demogrāfiskā slodze jeb vecuma demogrāfiskā atkarība) | 1) PMLP dati par iedzīvotāju skaitu virs darbspējas vecuma un darbspējas vecuma iedzīvotājiem uz 01.01.20122) VARAM aprēķins |  |
|  | Iedzīvotāju ienākumu nodoklis uz 1.iedz. LVL | 1) Valsts ieņēmuma dienesta dati par pārskata periodā faktiski ieturēto iedzīvotāju ienākuma nodokļa summu; dati par 2011.g.2) PMLP dati par iedzīvotāju skaitu uz 01.01.2012.3) VARAM aprēķins | Dati, ko Valsts ieņēmumu dienests sagatavo atbilstoši MK 14.11.2000. noteikumiem Nr.390 „Kārtība, kādā Valsts ieņēmumu dienests sniedz pašvaldībām informāciju par iedzīvotāju ienākuma nodokļa maksājumiem”. |
|  | Izlīdzinātie nodokļu ieņēmumi pašvaldības budžetā uz 1.iedz. LVL | 1) Valsts kases dati par nodokļu ieņēmumiem; dati par 2011.g.2) PMLP dati par iedzīvotāju skaitu uz 01.01.2012.3) VARAM aprēķins | Ar izlīdzinātajiem nodokļu ieņēmumiem tiek saprasti nodokļu ieņēmumi pašvaldības budžetā, pieskaitot dotāciju vai atņemot iemaksu Pašvaldību finanšu izlīdzināšanas fondā.  |

Iesniedzējs:

Vides aizsardzības un reģionālās

attīstības ministrs E.Sprūdžs

Vīza:

Vides aizsardzības un reģionālās

attīstības ministrijas valsts sekretārs A.Antonovs

2013.06.12. 13:12

1 459

Z.Hermansons

66016725, Zintis.Hermansons@varam.gov.lv